На основу члана 46. став 4. Закона о буџетском систему („Службени гласник РС”, бр. 54/2009, 73/2010, 101/2010, 101/2011, 93/2012, 62/2013, 63/2013 - исправка, 108/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022и 92/2023) и тачке 3. Одлуке о распуштању Скупштине општине Кучево и образовању Привременог органа општине Кучево( „Службени гласник Републике Србије”, бр. 94/2023) и члана 36. Пословника Привременог органа ошпштине Кучево

(“Службени гласник општине Кучево”, 21/2023), Привремени орган општине Кучево на седници одржаној дана 2023, године, доноси

**ОДЛУКУ**

**О ПРИВРЕМЕНОМ ФИНАНСИРАЊУ БУЏЕТА ОПШТИНЕ КУЧЕВО**

**ЗА ПЕРИОД ЈАНУАР - МАРТ 2024. ГОДИНЕ**

**I. ОПШТИ ДЕО**

Члан 1.

До доношења Oдлуке о буџету општине Кучево за 2024. годину, а најдуже до 31. марта 2024. године, вршиће се привремено финансирање надлежности општине Кучево по одредбама ове одлуке.

Привремено финансирање по овој одлуци вршиће се највише до једне четвртине износа планираних расхода и издатака у Одлуци о буџету општине Кучево за 2023. годину („Службени гласник СО Кучево “, број 30/2023).

Члан 2.

Буџет општине Кучево у периоду привременог финансирања састоји се од:

|  |  |
| --- | --- |
| **ТАБЕЛА 1. РАЧУН ФИНАНСИРАЊА** | |
| **Опис** | **Износ у динарима** |
| ***А. РАЧУН ПРИХОДА И ПРИМАЊА, РАСХОДА И ИЗДАТАКА*** |  |
| **1. Укупни приходи и примања од продаје нефинансијске имовине** | 155,990,000 |
| 1.1. ТЕКУЋИ ПРИХОДИ у чему: | 154,190,000 |
| - буџетска средства | 151,400,000 |
| - сопствени приходи | 115,000 |
| - остали приходи | 2,675,000 |
| 1.2. ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ | 1,800,000 |
| **2. Укупни расходи и издаци за набавку нефинансијске имовине** | 167,180,000 |
| 2.1. ТЕКУЋИ РАСХОДИ (класа 4) у чему: | 148,466,060 |
| - текући буџетски расходи | 143,183,000 |
| - расходи из сопствених прихода | 115,000 |
| - расходи из осталих прихода | 5,168,060 |
| **2.2. ИЗДАЦИ ЗА НАБАВКУ НЕФИНАНСИЈСКЕ ИМОВИНЕ у чему:** | 18,713,940 |
| - текући буџетски издаци | 8,997,000 |
| - издаци из сопствених прихода | 0 |
| - издаци из осталих прихода | 9,716,940 |
| **БУЏЕТСКИ СУФИЦИТ / ДЕФИЦИТ** | **-11,190,000** |
| Издаци за набавку финансијске имовине (у циљу спровођења јавних политика) |  |
| Примања од продаје финансијске имовине | 300,000 |
| **УКУПАН ФИСКАЛНИ СУФИЦИТ / ДЕФИЦИТ** | **-10,890,000** |
| ***Б. РАЧУН ФИНАНСИРАЊА*** |  |
| Примања од продаје финансијске имовине | 0 |
| Примања од задуживања | 0 |
| Неутрошена средства из претходних година | 12,210,000 |
| Издаци за отплату главнице дуга | 1,320,000 |
| ***НЕТО ФИНАНСИРАЊЕ*** | ***10,890,000*** |

Члан 3.

Приходи и примања за 2024. годину распоређују се по врстама и то:(*Прилог* *Табела 2 – Приходи)*

Члан 4.

Укупни расходи и издаци распоређују се по основним наменама у следећим износима:(*Прило*г *Табела 3 - Расходи по наменама):*

Члан 5.

Потребна средства за финансирање дефицита од 10.890.000,00 и отплату главнице у износу од 1.320.000,00 износе укупно 12.210.000,00 динара. Наведена средства обезбедиће се из пренетих средстава из претходне године.

Члан 6.

Расходи и издаци из члана 1. ове Одлуке користе се за следеће програме: (Прилог *Табела 4-Расходи по Програмима , Рекапитулација програмског буџета )*

Члан 7.

Капитални издаци буџетских корисника, који доспевају на плаћање у периоду привременог финансирања, исказују се у следећем прегледу (*Прилог Табела 5* ):

Члан 8.

У текућу буџетску резерву издвојена су средства у износу од 1.000.000,00 динара.

У сталну буџетску резерву издвајају се средства у износу од 100.000,00 динара.

О коришћењу средстава текуће и сталне буџетске резерве одлучује Привремени орган општине на предлог органа надлежног за финансије.

**II. ПОСЕБАН ДЕО**

Члан 9.

Укупни расходи и издаци, укључујући издатке за отплату главнице дуга, финансирани из свих извора финансирања распоређују се по корисницима и врстама издатака(*Прилог Табела 6)*

Члан 10.

У периоду привременог финансирања ново запошљавање ће се вршити у складу са чланом 27к Закона о буџетском систему и Привременим кадровским планом донетим за период од 1. јануара 2024 - 31. марта 2024. године. Реализација запошљавања условљена је и расположивом масом средстава за плате обезбеђених овом одлуком.

Члан 11.

У периоду привременог финансирања неће се вршити обрачун и исплата поклона у новцу, божићних, годишњих и других врста накнада и бонуса и примања запослених ради побољшања материјалног положаја и услова рада, као и других примања предвиђених посебним и појединачним колективним уговорима, за директне и индиректне кориснике средстава буџета, осим јубиларних награда за запослене и новчаних честитки за децу запослених.

Члан 12.

Обавезе које преузимају директни и индиректни корисници буџетских средстава морају одговарати апропријацији која им је за ту намену овом одлуком одобрена.

Корисник буџетских средстава, који одређени расход извршава из средстава буџета и из других прихода, обавезан је да измирење тог расхода прво врши из прихода из тих других извора.

Ако корисници буџетских средстава не остваре приходе и примања из других извора финансирања, расходи и издаци планирани по том основу неће се извршавати на терет општих прихода буџета.

Члан 13.

Обавезе према корисницима буџетских средстава извршавају се сразмерно оствареним примањима буџета.

Члан 14.

Корисник буџетских средстава, који одређени расход и издатак извршава из других извора прихода и примања, који нису општи приход буџета (извор 01 - Општи приходи и примања буџета), обавезе може преузимати само до нивоа остварења тих прихода или примања, уколико је ниво остварених прихода и примања мањи од одобрених апропријација.

Члан 15.

У извршавању расхода за робе и услуге корисника буџетских средстава приоритет имају расходи за сталне трошкове, трошкове текућих поправки и одржавања и материјал.

Корисници буџетских средстава дужни су да обавезе настале по основу комерцијалних трансакција измире у року утврђеном законом који регулише рокове измирења новчаних обавеза у комерцијалним трансакцијама.

Члан 16.

Директни и индиректни корисници буџетских средстава у 2024. години обрачунату исправку вредности нефинансијске имовине исказују на терет капитала, односно не исказују расход амортизације и употребе средстава за рад.

Члан 17.

Приходи и примања који се остваре и расходи и издаци који се изврше за време трајања привременог финансирања, као и обавезе преузете за време важења ове одлуке укључиће се у Одлуку о буџету општине Кучево за 2024. годину.

Члан 18.

Ову од­лу­ку об­ја­ви­ти у слу­жбе­ном гла­си­лу оп­шти­не Кучево, интернет страници општине и до­ста­ви­ти ми­ни­стар­ству надлежном за послове фи­нан­си­ја.

Члан 19.

Ова од­лу­ка сту­па на сна­гу наредног да­на од да­на об­ја­вљи­ва­ња у слу­жбе­ном гла­си­лу општине Кучево, а при­ме­њи­ва­ће се од 1. ја­ну­а­ра 2024. го­ди­не.